# Organismebiologi for fiskehelse og havbruk (BIF 101)

# *Læringsutbytte*

Kandidaten skal ved avsluttet program ha oppnådd følgende læringsutbytte definert i kunnskaper, ferdigheter og generell kompetanse:

Kunnskaper

Kandidaten

* har en grunnleggende forståelse av hvordan organismene har utviklet seg over tid gjennom jordens historie
* skal kunne rekonstruere hvordan enklere livsformer har utviklet seg til mer komplekse og flercellulære former
* har en oversikt på inndelingen av hovedgrupper i livets tre (domener, rekker og fyla)
* har kjennskap til diversitet i de ulike hovedgruppers morfologi og kjennetegn
* har kjennskap til enkelte basale metoder som brukes for å identifisere og klassifisere sentrale organismegrupper
* kan utlede og forklare grunnleggende prinsipper innenfor form, struktur og funksjon hos dyr
* gjøre greie for grunnleggende begreper relatert til sentrale fysiologiske prosesser i dyr
* forklare og sammenlikne kritiske fysiologiske mekanismer («funksjon») i tilpasning til miljøet og homeostase i dyr

Ferdigheter

Kandidaten kan

* bruke klassiske dissekerings- og mikroskoperingsteknikker
* identifisere morfologiske strukturer og biosystematiske detaljer hos utvalgte dyr
* bruke mikrobielle detekteringsmetoder til å karakterisere og identifisere utvalgte prokaryote organismer
* beherske biosystematisk fagterminologi og bruke den til å kommunisere til/med fagfeller og ikke-spesialister
* grunnleggende laboratorieteknikker brukt for å studere fysiologiske prosesser i dyr
* enkel databearbeiding, resultatpresentasjon og diskusjon av egne resultater ifht teorien
* disponere og skrive en rapport basert på egne resultater

Generell kompetanse

Kandidaten kan

* bruke sine kunnskaper til å oppnå den basale biologiske bakgrunn for etterfølgende BIO100-tallsemner
* anvende oppnådde kunnskaper og ferdigheter til å forstå de enkelte gruppers biosystematiske plassering, evolusjonsforløp og slektskap
* kommunisere med fagspesialister og formidle biosystematiske kunnskaper til allmennheten
* bidra til kvalifisert diskusjon av sentrale morfologiske og biosystematiske temaer
* prinsippet for IMRAD og kan bruke dette ifm egne rapporter fra lab-øvelser